Devendar11
ఎలిమినేటర్‌ మ్యాచ్‌కు వర్షం అడ్డంకి
బెంగళూరు: చిన్నస్వామి స్టేడియంలో జరిగిన ఐపిఎల్‌ పదవ సీజన్‌ ఎలిమినేటర్‌ మ్యాచ్‌లో సన్‌ రైజర్స్‌హైదరాబాద్‌ భారీ స్కోరు సాధించలేకపోయింది.కోల్‌కతా నైట్‌ రైడర్స్‌ బౌలర్ల దాటికి 20 ఓవర్లలో 7 వికెట్ల నష్టానికి 128 పరుగులకే పరిమితమైంది. ఎలిమినటర్‌ మ్యాచ్‌ సందర్భంగా వర్షం అడ్డంకిగా మారింది. సన్‌రైజర్స్‌ హైదరాబాద్‌ బ్యాటింగ్‌ తరువాత కోల్‌కతాకు బ్యాటింగ్‌ చేసే అవకాశమే రాలేదు. సన్‌ రైజర్స్‌ కెప్టెన్‌ డేవిడ్‌ వార్నర్‌ 35 బంతులు ఆడి 2 బౌండరీలు,2 సిక్సర్లతో 37 పరుగులే టాప్‌ స్కోరర్‌.ఉమేశ్‌యాదవ్‌ 21 పరుగులిచ్చి 2 వికెట్లు,కౌల్టర్‌ నైల్‌ 20 పరుగులిచ్చి 3 వికెట్లు తీసి సన్‌ రైజర్స్‌ బ్యాట్స్‌మెన్‌ పరుగులు చేయకుండా కట్టడి చేశారు
.కేన్‌ విలియమ్సన్‌ 26 బంతులు ఆడి 2 బౌండరీలు,1 సిక్సర్‌తో 24 పరుగులు చేయగా,విజ§్‌ు శంకర్‌ 17బంతులు ఆడి 2 బౌండరీలు,1 సిక్సర్‌తో ఫర్వాలేదనిపించాడు.టాస్‌ గెలిచిన కోల్‌కతా సారథి గంబీర్‌ సన్‌ రైజర్స్‌ను బ్యాటింగ్‌కు ఆహ్వానించాడు.పిచ్‌ బౌలర్లకు సహకరిస్తుండటంతో ఆరంభం నుంచి ఓపెనర్లు వార్నర్‌ శిఖర్‌ దావన్‌ ఆచితూచి ఆడుతూ వచ్చాడు.భారీ షాట్లకు ప్రయత్నించకుండా సింగిల్స్‌కే ఎక్కువ ప్రాధాన్యం ఇస్తూ స్కోరు బోర్డును ముందుండి నడపించాడు.అయిదవ ఓవర్‌లో ఉమేశ్‌ యాదవ్‌ వేసిన చక్కటి బంతికి ధావన్‌ 13 బంతులు ఆడి 1 బౌండరీతో 11 పరుగులు చేసి వెనుదిరిగాడు.ఈ దశలో వార్నర్‌కు తోడుగా వచ్చిన కేన్‌ విలియమ్సన్‌ కోల్‌కతా బౌలర్లను ధాటిగానే ఎదుర్కొన్నాడు.చెత్త బంతులను అంచనా వేసి బౌండరీలు,సిక్సర్లతో చెలరేగాడు.
మరో ఎండ్‌లో ఉన్న వార్నర్‌ సైతం దూకుడుగానే ఆడే ప్రయత్నం చేశాడు. నైట్‌ వేసిన 12వ ఓవర్‌లో విలియమ్సన్‌ పెవిలియన్‌కు చేరాడు.వీరిద్దరు నెలకొల్పిన హాఫ్‌ సెంచరీ భాగస్వా మ్యానికి తెరపడింది.అనంతరం మూడు బంతుల వ్యవధిలోనే పియూశ్‌ చావ్లా బౌలింగ్‌లో వార్నర్‌ బౌల్డయ్యాడు. తన తొలి ఓవర్‌లోనే వికెట్‌ తీసిన చావ్లా కోల్‌కతా శిబిరంలో ఉత్సాహం నింపాడు.12.3 ఓవర్లకు సన్‌రైజర్స్‌ స్కోరు 3 వికెట్లకు 75 పరుగులు.కీలక మ్యాచ్‌లో జట్టును ఆదుకోవాల్సిన యువరాజ్‌ 9 బంతులు ఆడి 2 బౌండరీలతో 9 పరుగులు చేసి మరోసారి విఫలమయ్యాడు.
ఉమేశ్‌యాదవ్‌ బౌలింగ్‌లో భారీ షాట్‌ బాది బౌండరీ లైన్‌ వద్ద చావ్లా చేతికి చిక్కాడు.మరో ఎండ్‌లో ఉన్న విజ§్‌ు శంకర్‌ చక్కని షాట్లతో అలరించాడు. ఓవర్లు తగ్గిపోతున్న నేపథ్యంలో వేగం పెంచిన అతడు నైట్‌ వేసిన 19వ ఓవర్‌లో నిష్క్రమించాడు.ఇన్నింగ్స్‌ ఆఖరి ఓవర్లలో బౌల్డ్‌ కేవలం 7 పరుగులే ఇచ్చి నమన్‌ ఒజా వికెట్‌ తీయడంతో సన్‌ రైజర్స్‌ 128 పరుగు లకే పరిమితమైంది.